
OPERATĪVS PAZIŅOJUMS PAR DROŠĪBU
Svarīgs drošības paziņojums attiecībā uz MR attēldiagnostikas sistēmas lietošanu
Cienījamais klient,
mēs vēlamies paust patiesu atzinību par to, ka Jūs turpināt izmantot Canon MR attēldiagnostikas sistēmu. Šīs vēstules mērķis ir vērst jūsu uzmanību uz tālāk norādīto problēmu. 

Nesen saņēmām ziņojumu par gadījumu, kad pacientam radās dzirdes traucējumi Canon MR attēldiagnostikas iekārtas izmantošanas laikā. Šajā gadījumā pacientam tika veikts MR attēldiagnostikas izmeklējums, nenodrošinot pietiekamu dzirdes aizsardzību, un pēc šī izmeklējuma veikšanas pacients ziņoja par dzirdes zuduma simptomiem, ko izraisīja augsts trokšņa līmenis.

Ņemot vērā šo gadījumu, vēlamies atkārtoti informēt visus Canon klientus un saistītās puses par svarīgiem drošības pasākumiem, kas nepieciešami, lai nodrošinātu pacientu drošību un drošu mūsu MR attēldiagnostikas iekārtu lietošanu.

Lūdzu, informējiet par šīm vadlīnijām visu attiecīgo personālu un īstenojiet nepieciešamos pasākumus, lai nodrošinātu drošu vidi pacientiem un darbiniekiem.
Pateicamies par Jūsu pievērsto uzmanību šim jautājumam, kā arī augstu vērtējam Jūsu sadarbību augstāko drošības un aprūpes standartu nodrošināšanā.

Ietekmētās sistēmas/modeļi
MR attēldiagnostikas sistēmas (Produkti, kas ražoti pēc 2003. gada)
MR attēldiagnostikas modelis: MRI system Vantage Orian MRT-1550
S/N: S1B2072058 


Lūgums mūsu klientiem
Iekārta ir aprīkota ar trokšņa mazināšanas mehānismu Pianissimo, kas samazina trokšņa līmeni; tomēr atkarībā no attēlveidošanas metodes, trokšņa līmenis var sasniegt tādu līmeni, ka ir nepieciešams izmantot dzirdes aizsarglīdzekļus. Lai nodrošinātu pacientu drošību MR attēldiagnostikas sistēmas izmantošanas laikā, lūdzu, rūpīgi ievērojiet drošības rokasgrāmatas 8. nodaļā izklāstītās vadlīnijas un informējiet par tiem visu attiecīgo personālu, īpaši uzsverot šādus punktus:

<BRĪDINĀJUMS>
· Gradienta lauka radītā trokšņa iedarbība var būt bīstama pacienta iekšējai ausij. Noteikti nodrošiniet ausu aizbāžņus.
· Nelietojiet ausu aizbāžņus, kas satur metāla detaļas, jo tās var izraisīt artefaktus vai sakarst.

<UZMANĪBU>
· Veicot skenēšanu pacientiem, piemēram, jaundzimušajiem vai maziem bērniem, kuri nevar lietot standarta ausu aizbāžņus vai citus dzirdes aizsarglīdzekļus, operators ir atbildīgs par atbilstošu dzirdes aizsardzības pasākumu veikšanu.
· Grūtniecēm (un vēl nedzimušajiem bērniem), jaundzimušajiem, zīdaiņiem, maziem bērniem un gados vecākiem pacientiem troksnis izmeklējuma procedūras laikā var izraisīt trauksmi. Šādiem pacientiem pievērsiet īpašu uzmanību.
Turklāt pacientu, kuriem ir veikta anestēzija, spēja aizsargāt sevi pret augstu skaņas spiedienu var būt zemāka nekā parasti. Nodrošiniet, lai šādi pacienti saņemtu dzirdes aizsarglīdzekļus.
· Ja netiek izmantoti atbilstošai dzirdes aizsarglīdzekļi, pastāv pārejošu vai pastāvīgu dzirdes traucējumu rašanās risks.

<ATSAUCEI>
Ieteicams izmantot tālāk norādītos ausu aizbāžņus, lai nodrošinātu zemāku subjektīvo trokšņa līmeni (slāpēšanu):

	Ražotājs
	Modelis (piešķirta CE zīme)

	3M
	1100

	Bilsom
	202L vai 202S



Ja tiek izmantoti citi ausu aizbāžņi, tiem jānodrošina standarta trokšņa slāpēšana, kas pārsniedz 20 dB diapazonā no 125 Hz līdz 8000 Hz. Noteikti pārliecinieties, vai attiecīgajiem ausu aizbāžņiem ir piešķirta CE zīme. Savlaicīgi iegūstiet ausu aizbāžņu uzbūves attēlus, lai pārliecinātos, vai ausu aizbāžņos nav metāla detaļu.

<PAPILDU INFORMĀCIJA>
Ar MR attēldiagnostiku saderīgu audio sistēmu austiņas nav dzirdes aizsarglīdzekļi un tās nedrīkst izmantot trokšņa mazināšanai MR attēldiagnostikas procedūru laikā (tās var izmantot kopā ar ausu aizbāžņiem). 

Sīkāku informāciju skatiet instrukciju rokasgrāmatā un iekārtas komplektācijā iekļautajos dokumentos. 

Ja rodas kādi jautājumi saistībā ar šo informāciju, sazinieties ar mūsu klientu apkalpošanas pārstāvi. 

Ierīču vigilance 
Informācija par operatīvo korektīvo drošības pasākumu ir sniegta attiecīgajām iestādēm. Operatīvais paziņojums par drošību ir nosūtīts attiecīgajiem klientiem, lai brīdinātu par veicamajiem pasākumiem.

Operatīvā paziņojuma par drošību nosūtīšana
Uzstājīgi aicinām par šīs vēstules saturu informēt visus lietotājus, darbiniekus, kā arī klīniskās inženierijas vai biomedicīnas grupas Jūsu iestādē. 
Ja rodas kādi jautājumi saistībā ar šo informāciju, sazinieties ar mūsu klientu apkalpošanas pārstāvi. 

Saņemšanas apstiprinājums
Lūdzu, nosūtiet lietotāja atbildes veidlapu, kas atrodas pēdējā lappusē, uzņēmumam Canon, izmantojot faksu, e-pastu vai apmaksātu aploksni.

Papildu informācija
Ja rodas papildu jautājumi, lūdzu, sazinieties ar mūsu klientu apkalpošanas un/vai kvalitātes nodrošināšanas un regulatīvo lietu nodaļu. Kontaktinformāciju atradīsiet zemāk.

Canon Medical Systems Europe B.V.
Bovenkerkerweg 59, 
1185 XB Amstelveen, 
NĪDERLANDE 
EU.vigilance@eu.medical.canon

Paldies par sapratni un šim jautājumam pievērsto uzmanību.
Ar cieņu,
Canon Medical Systems Europe

Dilek Azeloglu
Regulatīvo lietu un kvalitātes nodrošināšanas nodaļas vadītājs

